Source: https://www.zakonypreludi.sk/zz/2012-399
Timestamp: 2020-02-20 22:06:56+00:00

Document:
399/2012 Z. z. Novela vyhlášky o technických podmienkach zariadení civilnej ochrany | Aktuálne znenie
399/2012 Z. z.
Vyhláška č. 399/2012 Z. z.Vyhláška Ministerstva vnútra Slovenskej republiky, ktorou sa mení a dopĺňa vyhláška Ministerstva vnútra Slovenskej republiky č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany v znení vyhlášky Ministerstva vnútra Slovenskej republiky č. 444/2007 Z. z.
ktorou sa mení a dopĺňa vyhláška Ministerstva vnútra Slovenskej republiky č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany v znení vyhlášky Ministerstva vnútra Slovenskej republiky č. 444/2007 Z. z.
Ministerstvo vnútra Slovenskej republiky podľa § 36 ods. 3 písm. b) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov ustanovuje:
Vyhláška Ministerstva vnútra Slovenskej republiky č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany v znení vyhlášky č. 444/2007 Z. z. sa mení a dopĺňa takto:
1. V § 1 písm. b) sa za slová „zariadení civilnej ochrany“ vkladá bodka a vypúšťajú sa slová „na utváranie predpokladov na znižovanie rizík a následkov po vyhlásení mimoriadnej situácie a v čase vojny a vojnového stavu.2)“.
2. V § 2 sa vypúšťa písmeno d).
3. § 3 sa vypúšťa.
4. V § 4 sa vypúšťa odsek 2.
5. V § 4 ods. 2 písm. f) sa slová „prvej časti písmena C piateho bodu,“ nahrádzajú slovami „štvrtej časti písmena A.,“.
6. V § 4 ods. 2 písm. g) sa za slovami “mikroklimatické podmienky” bodkočiarka nahrádza čiarkou a vypúšťajú sa slová „miestnosti, ktoré majú povahu trvalého pobytu osôb, musia byť vybavené zariadením na nútené vetranie,“.
7. V § 4 ods. 3 uvádzacej vete sa vypúšťajú slová „na ochranné stavby“ a slová „v územných obvodoch“.
8. V § 4 ods. 3 písm. d) sa slová „orgánov miestnej štátnej správy a samosprávy“ nahrádzajú slovami „vyšších územných celkov, miest a obcí“.
9. V § 4 sa odsek 3 dopĺňa písmenom e), ktoré znie:
„e) v bytových budovách pre navrhovaný počet osôb.“.
10. V § 4 odsek 4 znie:
„(4) Ochranné stavby sa navrhujú podľa analýzy územia z hľadiska možných mimoriadnych udalostí.“.
11. V § 7 sa vypúšťa písmeno c).
12. § 9 sa dopĺňa odsekom 3, ktorý znie:
„(3) Ak po vyhlásení mimoriadnej situácie nemožno uviesť ochrannú stavbu do stavu technickej pripravenosti na príjem osôb, postupuje sa podľa prílohy č. 2.“.
13. § 11 ods. 4 sa dopĺňa písmenom g), ktoré znie:
„g) signalizačným zariadením na signalizáciu ich polohy pri zavalení.“.
14. V § 12 sa vypúšťa odsek 5.
15. § 14 a 15 vrátane nadpisov znejú:
(4) Dokumentácia údržby ochrannej stavby a dokumentácia prevádzky ochrannej stavby sa vedie podľa prílohy č. 6 písm. F. a príloh č. 7, 8, 10 a 11.“.
„9) Vyhláška Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.“.
16. V prílohe č. 1 prvej časti písmene C. sa vypúšťa prvý bod.
Doterajší druhý bod až piaty bod sa označujú ako prvý bod až štvrtý bod.
17. V prílohe č. 1 prvej časti písmene C. sa vypúšťa štvrtý bod.
18. V prílohe č. 1 druhej časti písmene B. bode 1.1 sa za slovom „regenerácia“ bodka nahrádza čiarkou a na konci sa pripájajú tieto slová: „ak ochranná stavba je v mieste, kde môže vzniknúť nadmerné zamorenie nebezpečnou látkou.“.
19. V prílohe č. 1 tretej časti bode I. písmene A. bode 2.2 sa vypúšťajú slová „1 záchodová misa pre mužov aj ženy v ochrannej stavbe s kapacitou do 50 ukrývaných osôb.“.
20. V prílohe č. 1 tretej časti bode I. písmene C. bode 2.1 sa slová „použiť filtračné a ventilačné zariadenie s typovým označením FVZ-50, FVZ-100, FVKP-1 a FVKP-2.“ nahrádzajú slovami „využiť vzduchotechnické zariadenie.“.
21. V prílohe č. 1 tretej časti bode I. písmene C. bod 2.2 znie:
„2.2 Vzduchotechnické zariadenie musí byť napojené na stabilný alebo mobilný náhradný zdroj elektrickej energie.“.
22. V prílohe č. 1 tretej časti bode II. písmene A. bod 2.2 znie:
„2.2 priestory na sociálne zariadenia
1 záchodová misa pre mužov a ženy.“.
23. V prílohe č. 1 tretej časti bode II. písmene C. sa vypúšťa druhý bod.
24. V prílohe č. 1 štvrtej časti sa vkladá nové písmeno A., ktoré znie:
„A. Kapacita ochrannej stavby je súčet miest na sedenie a ležanie ukrývaných osôb, pričom miest na ležanie musí byť 20 % až 30 % z navrhovaného počtu miest.“.
Doterajšie písmená A. až D. sa označujú ako písmená B. až E.
25. V prílohe č. 1 štvrtej časti sa vypúšťa písmeno D.
Doterajšie písmeno E. sa označuje ako písmeno D.

References: § 36
 § 1
 § 2
 § 3
 § 4
 § 4
 § 4
 § 4
 § 4
 § 4
 § 4
 § 7
 § 9
 § 11
 § 12
 § 14